

NACIONALINIS

### KRAUJO

**CENTRAS**

## VIEŠOJI ĮSTAIGA NACIONALINIS KRAUJO CENTRAS

Viešoji įstaiga, Žolyno g. 34, 10210 Vilnius, tel. (8 5) 239 2444, faks. (8 5) 239 2442, el. p. nkc@kraujodonoryste.lt

Duomenys kaupiami ir saugomi Juridinių asmenų registre, kodas 126413338

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

PATVIRTINTA

VšĮ Nacionalinis kraujo centras

Direktoriaus 2016 m. balandžio 12 d.

įsakymu Nr. B-168

**MAŽOS VERTĖS PIRKIMO, VYKDOMO APKLAUSOS BŪDU, SĄLYGOS**

**KELEIVINIŲ AUTOMOBILIŲ NUOMOS PIRKIMAS**

**TURINYS**

1. BENDROSIOS NUOSTATOS
2. PIRKIMO OBJEKTAS
3. TIEKĖJŲ KVALIFIKACIJOS REIKALAVIMAI
4. ŪKIO SUBJEKTŲ GRUPĖS DALYVAVIMAS PIRKIMO PROCEDŪROSE
5. PASIŪLYMŲ RENGIMAS, PATEIKIMAS, KEITIMAS
6. PASIŪLYMŲ GALIOJIMO UŽTIKRINIMAS
7. PIRKIMO DOKUMENTŲ PATEIKIMAS, JŲ PAAIŠKINIMAS IR PATIKSLINIMAS
8. VOKŲ SU PASIŪLYMAIS ATPLĖŠIMO PROCEDŪROS
9. PASIŪLYMŲ NAGRINĖJIMAS IR PASIŪLYMŲ ATMETIMO PRIEŽASTYS
10. PASIŪLYMŲ VERTINIMAS
11. SPRENDIMAS DĖL PIRKIMO SUTARTIES SUDARYMO
12. GINČŲ NAGRINĖJIMO TVARKA
13. PIRKIMO SUTARTIES SĄLYGOS

PRIDEDAMA:

* 1. Pirkimo objekto specifikacija, 4 lapai;
	2. Pasiūlymo forma, 2 lapai.
1. **BENDROSIOS NUOSTATOS**
	1. Viešoji įstaiga Nacionalinis kraujo centras (toliau – Perkančioji organizacija), adresas Žolyno g. 34, LT-10210 Vilnius, įmonės kodas 126413338, tel. (8 5) 239 2444, faks. (8 5) 239 2442, **numato pirkti keleivinių automobilių nuomą – du automobilius (lengvąjį ir mikroautobusą).**
	2. Vartojamos pagrindinės sąvokos, apibrėžtos Lietuvos Respublikos viešųjų pirkimų įstatyme (toliau – Viešųjų pirkimų įstatymas) Nr. I-1491.
	3. Pirkimas vykdomas vadovaujantis Viešųjų pirkimų įstatymu, Perkančiosios organizacijos direktoriaus 2015 m. rugpjūčio 14 d. įsakymu Nr. B-333 patvirtintomis ir Centrinėje viešųjų pirkimų informacinėje sistemoje (toliau – CVP IS) paskelbtomis VšĮ Nacionalinis kraujo centras supaprastintų viešųjų pirkimų taisyklėmis, Lietuvos Respublikos civiliniu kodeksu Nr. VIII-1864 (toliau – Civilinis kodeksas), kitais viešuosius pirkimus reglamentuojančiais teisės aktais bei šiomis konkurso sąlygomis.
	4. Išankstinis informacinis skelbimas apie numatomą pirkimą nebuvo paskelbtas.
	5. Pirkimas atliekamas laikantis lygiateisiškumo, nediskriminavimo, skaidrumo, abipusio pripažinimo, proporcingumo principų ir konfidencialumo bei nešališkumo reikalavimų.
	6. Perkančioji organizacija yra pridėtinės vertės mokesčio (toliau vadinama – PVM) mokėtoja.
	7. Visos pirkimo sąlygos nustatytos pirkimo dokumentuose, kuriuos sudaro:
		1. skelbimas apie pirkimą;
		2. konkurso sąlygos (kartu su priedais);
		3. dokumentų paaiškinimai (patikslinimai), taip pat atsakymai į Tiekėjų klausimus (jeigu bus);
		4. kita CVP IS priemonėmis pateikta informacija.
	8. Tiekėjas savo pasiūlymą privalo parengti: CVP IS pasiūlymo lango eilutėje „Prisegti dokumentai“ pateikdamas užpildytą pasiūlymo formą pagal šių konkurso sąlygų 2 priedą ir kitus reikalaujamus dokumentus.
	9. Pasiūlymą sudaro CVP IS priemonėmis pateiktų dokumentų ir duomenų visuma (perkančioji organizacija pasilieka sau teisę pareikalauti dokumentų originalų), susidedanti iš:
		1. užpildyto pasiūlymo, parengto pagal konkurso sąlygų 2 priedą. Į kainą turi būti įskaityti visi mokesčiai ir visos Tiekėjo išlaidos;
		2. konkurso sąlygose nurodytus kvalifikacijos reikalavimus pagrindžiantys dokumentai;
		3. jungtinės veiklos sutarties skaitmeninė kopija (jeigu dalyvauja ūkio subjektų grupė);
		4. įgaliojimo ar kito dokumento (pvz., pareigybės aprašymo), suteikiančio teisę pasirašyti Tiekėjo pasiūlymą, skaitmeninė kopija (taikoma, kai pasiūlymą elektroniniu parašu patvirtina ne įmonės vadovas, o įgaliotas asmuo);
		5. kita konkurso sąlygose prašoma informacija ir (ar) dokumentai (**žiūrėti Konkurso sąlygų 1 priede** „**Pirkimo objekto techninė specifikacija**“).
	10. Bet kokia informacija, konkurso sąlygų paaiškinimai, pranešimai ar kitas Perkančiosios organizacijos ir Tiekėjo susirašinėjimas yra vykdomas tik CVP IS susirašinėjimo priemonėmis (pranešimus gaus tie Tiekėjo naudotojai, kurie priėmė kvietimą arba yra priskirti prie pirkimo).Tiesioginį ryšį su Tiekėjais įgalioti palaikyti: Infrastruktūros skyriaus vedėjas Santaras Balbieris (atsakingas už pirkimo objekto specifikaciją), tel. (8 5) 239 2455, ir Ekonomikos skyriaus vyr. specialistė Aurelija Peleckaitė (atsakinga už procedūrinius pirkimo klausimus), tel. (8 5) 239 2445.
	11. Pirkimo procedūras vykdo viešojo pirkimo komisija (toliau – Komisija).
	12. Pasiūlymų pateikimo terminas **– 2016 m. balandžio 27 d. 10.00 val.**
2. **PIRKIMO OBJEKTAS**
	1. Pirkimo objektas į dalis neskaidomas.
	2. Reikalavimai pirkimo objektui pateikiami Pirkimo objekto techninėje specifikacijoje (1 priedas).

# **TIEKĖJŲ KVALIFIKACIJOS REIKALAVIMAI**

* 1. Tiekėjas, dalyvaujantis pirkime, turi atitikti šiuos kvalifikacijos reikalavimus ir pateikti nurodytus dokumentus:

|  |  |  |
| --- | --- | --- |
| **Eil. Nr.** | **Kvalifikacijos reikalavimai** | **Kvalifikacijos reikalavimus įrodantys dokumentai** |
| 1.  | Tiekėjas turi teisę verstis ta veikla, kuri reikalinga pirkimo sutarčiai įvykdyti. | Dokumentai, patvirtinantys tiekėjo teisę verstis veikla, kuri reikalinga pirkimo sutarčiai įvykdyti arba atitinkamos užsienio šalies institucijos (profesinių ar veiklos tvarkytojų, valstybės įgaliotų institucijų pažymos, kaip yra nustatyta toje valstybėje, kurioje Tiekėjas registruotas) išduotas dokumentas (*pateikiama skaitmeninė dokumento kopija\**) ar priesaikos deklaracija, liudijanti tiekėjo teisę verstis atitinkama veikla.Lietuvos Respublikoje registruotas Tiekėjas pateikia: valstybės įmonės Registrų centro išduotą juridinių asmenų registro išplėstinį išrašą\* arba trumpąjį išrašą\* ir įstatus (aktualią įstatų redakciją), asmuo, besiverčiantis veikla turint verslo liudijimą, – verslo liudijimą.\*Nurodytas dokumentas turi būti išduotas ne anksčiau kaip 60 dienų iki pasiūlymų pateikimo termino pabaigos. Jei dokumentas išduotas anksčiau, tačiau jo galiojimo terminas ilgesnis nei pasiūlymų pateikimo terminas, toks dokumentas yra priimtinas. |

\***Pastabos:**

1) Jeigu Tiekėjas negali pateikti nurodytų dokumentų, nes atitinkamoje šalyje tokie dokumentai neišduodami arba toje šalyje išduodami dokumentai neapima visų keliamų klausimų, pateikiama priesaikos deklaracija arba oficiali Tiekėjo deklaracija. *Pateikiama skaitmeninė dokumento kopija;*

2) Pateikiant atitinkamų dokumentų skaitmenines kopijas ir pasiūlymą pasirašant saugiu elektroniniu parašu yra deklaruojama, kad kopijos yra tikros. Perkančioji organizacija pasilieka sau teisę prašyti dokumentų originalų.

* 1. Teisę dalyvauti tolesnėse pirkimo procedūrose turi tik tie Tiekėjai, kurių kvalifikaciniai duomenys atitinka nurodytus 3.1 punkte.
	2. Vietoje nurodytų dokumentų Tiekėjas gali pateikti Viešųjų pirkimų tarnybos išduotą pažymą dėl įrašymo į oficialius patvirtintų tiekėjų sąrašus.
	3. Užsienio valstybių Tiekėjų jų valstybėse išduoti kvalifikacijos reikalavimus įrodantys dokumentai legalizuojami vadovaujantis Dokumentų legalizavimo ir tvirtinimo pažyma (*Apostille*) tvarkos aprašu, patvirtintu Lietuvos Respublikos Vyriausybės 2006 m. spalio 30 d. nutarimu Nr. 1079, ir 1961 m. spalio 5 d. Hagos konvencija dėl užsienio valstybėse išduotų dokumentų legalizavimo panaikinimo, išskyrus atvejus, kai pagal Lietuvos Respublikos tarptautines sutartis ar Europos Sąjungos teisės aktus dokumentas yra atleistas nuo legalizavimo ir (ar) tvirtinimo žymos (*Apostille*).
	4. Jei bendrą pasiūlymą pateikia ūkio subjektų grupė, 3.1 punkte nustatytus kvalifikacijos reikalavimus turi atitikti ir pagal pirkimo dokumentuose nustatytus reikalavimus pateikti dokumentus bent vienas ūkio subjektų grupės narys arba visi ūkio subjektų grupės nariai kartu.
	5. Tiekėjo pasiūlymas atmetamas, jeigu apie nustatytų reikalavimų atitikimą jis pateikė melagingą informaciją, kurią perkančioji organizacija gali įrodyti bet kokiomis teisėtomis priemonėmis.
	6. Tiekėjai gali remtis kitų ūkio subjektų pajėgumais, neatsižvelgdami į tai, kokio teisinio pobūdžio yra jų ryšiai. Šiuo atveju Tiekėjai privalo įrodyti Perkančiajai organizacijai, kad vykdant pirkimo sutartį tie ištekliai jiems bus prieinami. Tam įrodyti Tiekėjas turi pateikti pirkimo sutarčių ar kitų dokumentų nuorašus, kurie patvirtintų, kad Tiekėjui kitų ūkio subjektų ištekliai bus prieinami per visą sutartinių įsipareigojimų vykdymo laikotarpį. Tokiomis pačiomis sąlygomis ūkio subjektų grupė gali remtis ūkio subjektų grupės dalyvių arba kitų ūkio subjektų pajėgumais.
	7. Savo pasiūlyme Tiekėjas turi nurodyti, kokius subtiekėjus jis ketina pasitelkti, jei pasitelks. Pasitelkiamiems subtiekėjams kvalifikacijos reikalavimai nekeliami.
1. **ŪKIO SUBJEKTŲ GRUPĖS DALYVAVIMAS PIRKIMO PROCEDŪROSE**

 4.1.  Jei pirkimo procedūrose dalyvauja ūkio subjektų grupė, ji pateikia jungtinės veiklos sutarties skaitmeninę kopiją. Jungtinės veiklos sutartyje turi būti nurodyti kiekvienos šios sutarties šalies įsipareigojimai vykdant numatomą su Perkančiąja organizacija sudaryti pirkimo sutartį, šių įsipareigojimų vertės dalis, įeinanti į bendrą pirkimo sutarties vertę. Jungtinės veiklos sutartis turi numatyti solidarią visų šios sutarties šalių atsakomybę už prievolių Perkančiajai organizacijai nevykdymą. Taip pat jungtinės veiklos sutartyje turi būti numatyta, kuris asmuo atstovauja ūkio subjektų grupei – su kuo Perkančioji organizacija turėtų bendrauti pasiūlymo vertinimo metu kylančiais klausimais ir teikti su pasiūlymo įvertinimu susijusią informaciją.

 4.2. Perkančioji organizacija nereikalauja, kad, ūkio subjektų grupės pateiktą pasiūlymą pripažinus geriausiu ir Perkančiajai organizacijai pasiūlius sudaryti pirkimo sutartį, ši ūkio subjektų grupė įgautų tam tikrą teisinę formą.

1. **PASIŪLYMŲ RENGIMAS, PATEIKIMAS, KEITIMAS**
	1. **Pasiūlymų pateikimo terminas – 2016 m. balandžio 27 d. 10.00 val.**
	2. Pasiūlymas turi būti pateikiamas tik elektroninėmis priemonėmis, naudojant CVP IS, pasiekiamą adresu <https://pirkimai.eviesiejipirkimai.lt>. Pasiūlymai, pateikti popierine forma arba ne Perkančiosios organizacijos nurodytomis elektroninėmis priemonėmis, bus atmesti kaip neatitinkantys pirkimo dokumentų reikalavimų.
	3. Pasiūlymus gali teikti tik CVP IS registruoti Tiekėjai (nemokama registracija adresu <https://pirkimai.eviesiejipirkimai.lt> ). Visi dokumentai, patvirtinantys Tiekėjų kvalifikacijos atitiktį konkurso sąlygose nustatytiems kvalifikacijos reikalavimams, kiti pasiūlyme pateikiami dokumentai turi būti pateikti elektronine forma, t. y. tiesiogiai suformuoti elektroninėmis priemonėmis. Pateikiami dokumentai ar skaitmeninės dokumentų kopijos turi būti prieinami naudojant nediskriminuojančius, visuotinai prieinamus duomenų failų formatus (pvz. *pdf*, *doc.* ir kt.). Pateikiant atitinkamų dokumentų skaitmenines kopijas ir pasiūlymą pasirašant saugiu elektroniniu parašu, yra deklaruojama, kad kopijos yra tikros. Perkančioji organizacija pasilieka sau teisę prašyti dokumentų originalų.
	4. Pasiūlymas privalo būti pasirašytas saugiu elektroniniu parašu, atitinkančiu Lietuvos Respublikos elektroninio parašo įstatymo nustatytus reikalavimus.
	5. Tiekėjai pasiūlyme turi nurodyti, kokia pasiūlyme pateikta informacija yra konfidenciali, jei tokia yra. Tokią informaciją sudaro, visų pirma, komercinė (gamybinė) paslaptis ir konfidencialieji pasiūlymų aspektai. Informacija, kurią viešai skelbti įpareigoja Lietuvos Respublikos įstatymai, negali būti tiekėjo nurodoma kaip konfidenciali, todėl, tiekėjui nurodžius tokią informaciją kaip konfidencialią, perkančioji organizacija turi teisę ją skelbti. Konfidencialiais taip pat negali būti laikoma siūlomos gamintojo, paslaugos teikėjo, modelio pavadinimas, pasiūlyme nurodyti subrangovai / subtiekėjai / subteikėjai, taip pat kita informacija, kuri teisės aktų nustatyta tvarka turi būti skelbiama arba kitokiu būdu viešai prieinama visuomenei. Perkančioji organizacija gali kreiptis į tiekėją prašydama pagrįsti informacijos konfidencialumą. Perkančioji organizacija, Viešojo pirkimo komisija (toliau – Komisija), jos nariai ar ekspertai ir kiti asmenys, nepažeisdami įstatymų reikalavimų, ypač dėl sudarytų sutarčių skelbimo ir informacijos, susijusios su jos teikimu dalyviams, kaip nurodyta Viešųjų pirkimų įstatymo 41 straipsnyje, negali tretiesiems asmenims atskleisti tiekėjo perkančiajai organizacijai pateiktos informacijos, kurią Tiekėjas pagrįstai nurodė kaip konfidencialią. Konfidencialius dokumentus Tiekėjas nurodo pasiūlymo formoje, parengtoje pagal 2 priedą.

SVARBU. 2014 m. spalio 30 d. Viešųjų pirkimų tarnybos direktorius įsakymu Nr. 1S-199 patvirtino „Laimėjusių dalyvių pasiūlymų ir viešojo pirkimo sutarčių bei jų pakeitimų viešinimo Centrinėje viešųjų pirkimų informacinėje sistemoje tvarkos aprašą“, kuriuo vadovaujantis perkančiosios organizacijos nuo 2015 m. sausio 1 d. per 10 dienų nuo sutarties sudarymo privalo paskelbti laimėjusių dalyvių pasiūlymus, sudarytas pirkimo sutartis bei jų pakeitimus. Siekiant užtikrinti, kad laimėjusių dalyvių pasiūlymuose esančios informacijos neprieštarautų teisės aktams arba teisėtiems tiekėjų interesams, tiekėjų pasiūlymai turi būti teikiami aiškiai nurodant, kurios pasiūlymo dalys yra konfidencialios. Perkančioji organizacija pasilieka teisę viešinti visus teikėjo pasiūlymo dokumentus, kurie nepažymėti „Konfidencialu“.

* 1. Pasiūlyme nurodoma kaina pateikiama eurais, ji turi būti išreikšta ir apskaičiuota taip, kaip nurodyta šių konkurso sąlygų 2 priede. Apskaičiuojant kainą, turi būti atsižvelgta į visą šių konkurso sąlygų 2 priede nurodytą pirkimo objekto apimtį, kainos sudėtines dalis, į konkurso sąlygų 1 priede „Pirkimo objekto techninė specifikacija“ nurodytus reikalavimus ir pan. Į kainą turi būti įskaityti visi mokesčiai ir visos Tiekėjo išlaidos. Taip pat atskirai nurodomas PVM dydis procentais bei jo išraiška Eur. Bendra pasiūlymo kaina nurodoma žodžiais. Paslaugų kaina apvalinama, nurodant po kablelio ne daugiau kaip du skaičius.
	2. Pateikdamas pasiūlymą, Tiekėjas sutinka su šiomis konkurso sąlygomis ir patvirtina, kad jo pasiūlyme pateikta informacija yra teisinga ir apima viską, ko reikia tinkamam pirkimo sutarties įvykdymui.
	3. Tiekėjo pasiūlymas bei kita korespondencija pateikiama lietuvių kalba. Jei atitinkami dokumentai yra išduoti kita kalba, turi būti pateiktas Tiekėjo ar jo įgalioto asmens parašu patvirtintas vertimas į lietuviųkalbą.
	4. Tiekėjas gali pateikti tik vieną pasiūlymą – individualiai arba kaip ūkio subjektų grupės narys. Jei Tiekėjas pateikia daugiau kaip vieną pasiūlymą arba ūkio subjektų grupės narys dalyvauja teikiant kelis pasiūlymus, visi tokie pasiūlymai bus atmesti. Laikoma, kad Tiekėjas pateikė daugiau kaip vieną pasiūlymą, jeigu tą patį pasiūlymą pateikė ir raštu (popierineforma, vokuose), ir naudodamasis CVP IS priemonėmis.
	5. Tiekėjams nėra leidžiama pateikti alternatyvių pasiūlymų. Tiekėjui pateikus alternatyvų pasiūlymą, jo pasiūlymas ir alternatyvus pasiūlymas (alternatyvūs pasiūlymai) bus atmesti.
	6. Tiekėjui CVP IS susirašinėjimo priemonėmis paprašius, Perkančioji organizacija CVP IS susirašinėjimo priemonėmis patvirtina, kad dalyvio pasiūlymas yra gautas ir nurodo gavimo dieną, valandą ir minutę.
	7. Pasiūlyme turi būti nurodytas jo galiojimo terminas. Pasiūlymas turi galioti ne trumpiau kaip 90 dienų nuo pasiūlymų pateikimo termino pabaigos. Jeigu pasiūlyme nenurodytas jo galiojimo laikas, laikoma, kad pasiūlymas galioja 90 dienų nuo pasiūlymų pateikimo termino pabaigos.
	8. Tiekėjas iki galutinio pasiūlymų pateikimo termino turi teisę pakeisti arba atšaukti savo pasiūlymą. Norėdamas atsiimti ar pakeisti pasiūlymą, dalyvis CVP IS pasiūlymo lange spaudžia „Atsiimti pasiūlymą“. Norėdamas vėl pateikti atsiimtą ir pakeistą pasiūlymą, Tiekėjas turi jį pateikti iš naujo. Suėjus pasiūlymų pateikimo terminui, atšaukti ar pakeisti pasiūlymo nebus galima.
1. **PASIŪLYMŲ GALIOJIMO UŽTIKRINIMAS**
	1. Perkančioji organizacija nereikalauja pasiūlymo užtikrinimo garantijos.
2. **PIRKIMO DOKUMENTŲ PATEIKIMAS, JŲ PAAIŠKINIMAS IR PATIKSLINIMAS**
	1. Konkurso sąlygos gali būti paaiškinamos, patikslinamos Tiekėjų iniciatyva, jiems CVP IS susirašinėjimo priemonėmis kreipiantis į Perkančiąją organizaciją. Prašymai paaiškinti konkurso sąlygas gali būti pateikiami Perkančiajai organizacijai CVP IS susirašinėjimo priemonėmis ne vėliau kaip likus 3 dienoms iki pasiūlymų pateikimo termino pabaigos. Tiekėjai turėtų būti aktyvūs ir pateikti klausimus ar paprašyti paaiškinti konkurso sąlygas iš karto jas išanalizavę, atsižvelgdami į tai, kad, pasibaigus pasiūlymų pateikimo terminui, pasiūlymo turinio keisti nebus galima.
	2. Nesibaigus pasiūlymų pateikimo terminui, Perkančioji organizacija turi teisę savo iniciatyva paaiškinti, patikslinti konkurso sąlygas.
	3. Atsakydama į kiekvieną TiekėjoCVP IS susirašinėjimo priemonėmispateiktą prašymą paaiškinti konkurso sąlygas, jeigu jis buvo pateiktas nepasibaigus šių konkurso sąlygų 7.1 punkte nurodytam terminui, arba aiškindama, tikslindama konkurso sąlygas savo iniciatyva, Perkančioji organizacija turi paaiškinimus, patikslinimus paskelbti CVP IS ir išsiųsti visiems Tiekėjams, kurie prisijungė prie pirkimo. Perkančioji organizacija tiek aiškindama, tikslindama konkurso sąlygas savo iniciatyva, tiek Tiekėjų iniciatyva visus paaiškinimus ir patikslinimus skelbia CVP IS bei siunčia visiems CVP IS priemonėmis prie pirkimo prisijungusiems Tiekėjams, bet nenurodo, kuris Tiekėjas pateikė prašymą paaiškinti konkurso sąlygas.
	4. Perkančioji organizacija, paaiškindama ar patikslindama pirkimo dokumentus, privalo užtikrinti Tiekėjų anonimiškumą, t. y. privalo užtikrinti, kad Tiekėjas nesužinotų kitų Tiekėjų, dalyvaujančių pirkimo procedūrose, pavadinimų ir kitų rekvizitų.
	5. Perkančioji organizacija nerengs susitikimų su Tiekėjais dėl pirkimo dokumentų paaiškinimų.
	6. Tuo atveju, kai tikslinami pirkimo dokumentai, Perkančioji organizacija atitinkamai paaiškinimus (patikslinimus) paskelbia CVP IS ir, prireikus, pratęsia pasiūlymų pateikimo terminą protingumo kriterijų atitinkančiam terminui, per kurį Tiekėjai, rengdami pasiūlymus, galėtų atsižvelgti į paaiškinimus (patikslinimus). Jeigu Perkančioji organizacija konkurso sąlygas paaiškina (patikslina) ir negali konkurso sąlygų paaiškinimų (patikslinimų) pateikti taip, kad visi kandidatai juos gautų ne vėliau kaip likus 1 dienai iki pasiūlymų pateikimo termino pabaigos, perkelia pasiūlymų pateikimo terminą laikui, per kurį Tiekėjai, rengdami pirkimo pasiūlymus, galėtų atsižvelgti į šiuos paaiškinimus (patikslinimus) ar susitikimų protokolų išrašus. Apie pasiūlymų pateikimo termino pratęsimą pranešama patikslinant skelbimą. Pranešimai apie pasiūlymų pateikimo termino nukėlimą taip pat paskelbiami CVP IS ir išsiunčiami suinteresuotiems Tiekėjams, jeigu tokie yra žinomi Perkančiajai organizacijai.
	7. Tiekėjas, nepasinaudojęs galimybe prašyti Perkančiosios organizacijos paaiškinti (patikslinti) pirkimo dokumentus per šiose sąlygose nustatytą terminą, įsipareigoja nesiremti šių sąlygų ir kitų pirkimo dokumentų neaiškumais (netikslumais) ginčo, pretenzijos ir/ar skundo atveju.
3. **VOKŲ SU PASIŪLYMAIS ATPLĖŠIMO PROCEDŪROS**
	1. Susipažinimo su gautais Tiekėjų pasiūlymais posėdis **vyks 2016 m. balandžio 27 d**. 10.00 val. nurodytu laiku, adresu Žolyno g. 34, Vilnius, 2 aukštas, 207 kabinete.
	2. Susipažinimo su pasiūlymais posėdyje dalyvaujantiems dalyviams ar jų įgaliotiems atstovams skelbiamas pasiūlymą pateikusio dalyvio pavadinimas, bendra pasiūlymo kaina ir pranešama, ar pasiūlymas pateiktas Perkančiosios organizacijos nurodytomis elektroninėmis priemonėmis ir ar pateiktas pasiūlymas yra patvirtintas Tiekėjo ar jo įgalioto asmens saugiu elektroniniu parašu.
	3. Tuo atveju, kai pasiūlyme nurodyta kaina, išreikšta skaičiais, neatitinka kainos, nurodytos žodžiais, teisinga laikoma kaina, nurodyta žodžiais.
	4. Susipažinimo su pasiūlymais procedūroje turi teisę dalyvauti visi pasiūlymus pateikę Tiekėjai arba jų įgalioti atstovai, taip pat viešuosius pirkimus kontroliuojančių institucijų atstovai. Vokai atveriami ir tuo atveju, jei į susipažinimo su pasiūlymais posėdį neatvyksta pasiūlymus pateikę Tiekėjai arba jų įgalioti atstovai.
	5. Tiekėjas ar jo įgaliotas atstovas, ketinantis dalyvauti susipažinimo su pasiūlymais posėdyje, turi pateikti įgaliojimą ar kitą dokumentą, patvirtinantį jo teisę dalyvauti susipažinimo su pasiūlymais posėdyje. Šis dokumentas suformuojamas elektroninėmis priemonėmis ir „prisegamas“, sukuriant pranešimą pirkimo skiltyje „susirašinėjimas“ arba pateikiamas Komisijai posėdžio pradžioje.
	6. Kiekvienas susipažinimo su pasiūlymais posėdyje dalyvaujantis Tiekėjas ar jo įgaliotas atstovas turi teisę asmeniškai susipažinti su viešai perskaityta informacija, tačiau supažindindama su šia informacija Perkančioji organizacija negali atskleisti Tiekėjo pasiūlyme esančios konfidencialios informacijos, kurią nurodė dalyvis.
	7. Apie susipažinimo su pasiūlymais metu paskelbtą informaciją pranešama ir šioje procedūroje nedalyvavusiems dalyviams, jeigu jie to pageidauja.
	8. Tolesnes pasiūlymų nagrinėjimo, vertinimo ir palyginimo procedūras atlieka Komisija, Tiekėjams ar jų įgaliotiems atstovams nedalyvaujant.
4. **PASIŪLYMŲ NAGRINĖJIMAS IR PASIŪLYMŲ ATMETIMO PRIEŽASTYS**
	1. Komisija tikrina Tiekėjų pasiūlymuose pateiktų kvalifikacijos duomenų atitiktį konkurso sąlygose nustatytiems kvalifikacijos reikalavimams.
	2. Komisija priima sprendimą dėl kiekvieno pasiūlymą pateikusio Tiekėjo kvalifikacijos duomenų atitikties konkurso sąlygose nustatytiems reikalavimams.
	3. Teisę dalyvauti tolesnėse pirkimo procedūrose turi tik tie Tiekėjai, kurių kvalifikacijos duomenys atitinka Perkančiosios organizacijos keliamus reikalavimus.
	4. Jeigu dalyvis pateikė netikslius ar neišsamius duomenis apie savo kvalifikaciją, Komisija privalo, nepažeisdama viešųjų pirkimų principų, CVP IS susirašinėjimo priemonėmis prašyti dalyvio šiuos duomenis papildyti arba paaiškinti per Perkančiosios organizacijos nurodytą terminą. Jeigu Perkančiosios organizacijos prašymu Tiekėjas nepatikslino pateiktų netikslių ir neišsamių duomenų apie savo kvalifikaciją, Perkančioji organizacija atmeta tokio dalyvio pasiūlymą.
	5. Iškilus klausimų dėl pasiūlymų turinio ir Komisijai raštu paprašius, Tiekėjai privalo per Komisijos nurodytą terminą CVP IS susirašinėjimo priemonėmis pateikti papildomus paaiškinimus, nekeisdami pasiūlymo esmės. Perkančioji organizacija negali prašyti, siūlyti arba leisti pakeisti pasiūlymo esmės – pakeisti kainą arba padaryti kitų pakeitimų, dėl kurių konkurso sąlygose nustatytų reikalavimų neatitinkantis pasiūlymas taptų juos atitinkantis.
	6. Komisija, pasiūlymų vertinimo metu radusi pasiūlyme nurodytos kainos apskaičiavimo klaidų, privalo CVP IS susirašinėjimo priemonėmis paprašyti Tiekėjų per jos nurodytą terminą ištaisyti pasiūlyme pastebėtas aritmetines klaidas, nekeičiant susipažinimo su pasiūlymais posėdžio metu paskelbtos kainos. Taisydamas pasiūlyme nurodytas aritmetines klaidas, Tiekėjas neturi teisės atsisakyti kainos sudedamųjų dalių arba papildyti kainą naujomis dalimis.
	7. Jeigu pateiktame pasiūlyme nurodyta kaina yra neįprastai maža, Komisija turi teisę Tiekėjo CVP IS susirašinėjimo priemonėmis paprašyti per Komisijos nurodytą terminą pagrįsti neįprastai mažą pasiūlymo kainą, įskaitant ir detalų kainų sudėtinių dalių pagrindimą. Perkančioji organizacija turi įvertinti riziką, ar Tiekėjas, kurio pasiūlyme nurodyta neįprastai maža kaina, sugebės tinkamai įvykdyti pirkimo sutartį. Perkančioji organizacija, vertindama, ar dalyvio pateiktame pasiūlyme nurodyta kaina yra neįprastai maža, vadovaujasi Viešųjų pirkimų įstatymo 40 straipsnio 2 ir 3 dalyse įtvirtintomis nuostatomis, Viešųjų pirkimų tarnybos direktoriaus 2009 m. rugsėjo 30 d. įsakymu Nr. 1S-96 patvirtintu pasiūlyme nurodytos prekių, paslaugų ar darbų neįprastai mažos kainos apibrėžimu*.* Jei Tiekėjas nepagrindžia neįprastai mažos kainos, jo pasiūlymas atmetamas.
	8. Komisija atmeta pasiūlymą, jeigu:
		1. pasiūlymą pateikęs Tiekėjas neatitinka pirkimo dokumentuose nustatytų kvalifikacijos reikalavimų arba Perkančiosios organizacijos prašymu nepatikslino pateiktų netikslių ar neišsamių duomenų apie savo kvalifikaciją;
		2. pasiūlymas neatitinka pirkimo dokumentuose nustatytų reikalavimų (Tiekėjo pateikta techninė specifikacija neatitinka pirkimo dokumentuose nustatytų reikalavimų; nepateikti pirkimo dokumentuose reikalaujami dokumentai, pasiūlymo/dokumentų nepasirašė pirkimo dokumentuose nurodytu būdu ir pan.);
		3. Tiekėjas per Perkančiosios organizacijos nurodytą terminą neištaisė aritmetinių klaidų ir (ar) nepaaiškino pasiūlymo;
		4. visų Tiekėjų, kurių pasiūlymai neatmesti dėl kitų priežasčių, buvo pasiūlytos per didelės, Perkančiajai organizacijai nepriimtinos kainos;
		5. Tiekėjo pateiktame pasiūlyme buvo nurodyta neįprastai maža kaina ir dalyvis Komisijos prašymu nepateikė raštiško kainos sudėtinių dalių pagrindimo ir skaičiavimų pagrindimo arba kitaip nepagrindė neįprastai mažos pasiūlymo kainos;
		6. Tiekėjas pateikė netikslius, neišsamius pirkimo dokumentuose nurodytus kartu su pasiūlymu teikiamus dokumentus: Tiekėjo įgaliojimą asmeniui pasirašyti pasiūlymą, jungtinės veiklos sutartį, ar jų nepateikė, ir Perkančiosios organizacijos prašymu, jų nepatikslino, nepapildė arba nepateikė per nustatytą terminą;
		7. Tiekėjas apie nustatytų reikalavimų atitikimą pateikė melagingą informaciją, kurią Perkančioji organizacija gali įrodyti bet kokiomis teisėtomis priemonėmis;
		8. pasiūlymas buvo pateiktas ne Perkančiosios organizacijos nurodytomis elektroninėmis priemonėmis;
		9. kitais Viešųjų pirkimų įstatyme numatytais atvejais.
5. **PASIŪLYMŲ VERTINIMAS**
	1. Pasiūlymuose nurodytos kainos bus vertinamos eurais su visais mokesčiais.
	2. Perkančiosios organizacijos neatmesti pasiūlymai vertinami pagal mažiausios kainos kriterijų.
6. **SPRENDIMAS DĖL PIRKIMO SUTARTIES SUDARYMO**
	1. Išnagrinėjusi, įvertinusi ir palyginusi pateiktus pasiūlymus, Komisija nustato pasiūlymų eilę ir laimėjusį pasiūlymą bei priima sprendimą sudaryti pirkimo sutartį. Pasiūlymai šioje eilėje surašomi kainos didėjimotvarka. Jeigu kelių pateiktų pasiūlymų yra vienodos kainos, nustatant pasiūlymų eilę pirmesnis į šią eilę įrašomas Tiekėjas, kurio pasiūlymas CVP IS priemonėmis pateiktas anksčiausiai. Pasiūlymų eilė nenustatoma, jei buvo gautas tik vienas pasiūlymas.
	2. Informuojant suinteresuotus pirkimo dalyvius apie priimtą sprendimą sudaryti pirkimosutartį, pateikiama konkurso sąlygų 11.3 punkte nurodyta atitinkama informacija, kuri dar nebuvo pateikta pirkimo procedūros metu, santrauka ir nurodoma nustatyta pasiūlymų eilė, laimėjęs pasiūlymas, tikslus atidėjimo terminas*.* Jei bus nuspręsta nesudaryti pirkimo sutarties (pradėti pirkimą iš naujo), minėtame pranešime nurodomos tokio sprendimo priežastys.
	3. Perkančioji organizacija, gavusi kandidato ar dalyvio raštu pateiktą prašymą, nedelsdama turi nurodyti:
		1. Tiekėjui, kurio pasiūlymas nebuvo atmestas,– laimėjusio pasiūlymo charakteristikas ir santykinius pranašumus, dėl kurių šis pasiūlymas buvo pripažintas geriausiu, taip pat šį pasiūlymą pateikusio Tiekėjo pavadinimus;
		2. dalyviui, kurio pasiūlymas buvo atmestas, pasiūlymo atmetimo priežastis, taip pat priežastis, dėl kurių priimtas sprendimas dėl nelygiavertiškumo.
	4. Perkančioji organizacija šių konkurso sąlygų 11.3 punkte nurodytais atvejais negali teikti informacijos, jei jos atskleidimas prieštarauja teisės aktams, kenkia visuomenės interesams, teisėtiems Tiekėjų komerciniams interesams arba trukdo užtikrinti sąžiningą konkurenciją, taip pat neteikiama tokia informacija, kurią Tiekėjas nurodė kaip konfidencialią.
	5. Pirkimo sutartis sudaroma nedelsiant. Vadovaujantis VšĮ Nacionalinis kraujo centras supaprastintų viešųjų pirkimų taisyklių 79 p., pirkimo sutarties sudarymo atidėjimo terminas nebus taikomas.
	6. Perkančioji organizacija sudaryti pirkimo sutartį siūlo tam dalyviui, kurio pasiūlymas pripažintas laimėjusiu. Dalyvis sudaryti pirkimo sutarties kviečiamas raštu ir jam nurodomas laikas, iki kada reikia atvykti sudaryti pirkimo sutartį. Konkursą laimėjęs dalyvis privalo pasirašyti pirkimo sutartį per Perkančiosios organizacijos nurodytą terminą. Pirkimo sutarčiai pasirašyti laikas gali būti nustatomas atskiru pranešimu arba nurodomas pranešime apie laimėjusį pasiūlymą.
	7. Jeigu Tiekėjas, kurio pasiūlymas pripažintas laimėjusiu, pranešimu raštu atsisako sudaryti pirkimo sutartį, iki nurodyto laiko neatvyksta sudaryti pirkimo sutarties arba atsisako pirkimo sutartį sudaryti pirkimo dokumentuose nustatytomis sąlygomis*,* laikoma, kad jis atsisakė sudaryti pirkimo sutartį. Tuo atveju Perkančioji organizacija siūlo sudaryti pirkimo sutartį Tiekėjui, kurio pasiūlymas pagal patvirtintą pasiūlymų eilę yra pirmas po Tiekėjo, atsisakiusio sudaryti pirkimo sutartį.
7. **GINČŲ NAGRINĖJIMO TVARKA**
	1. Tiekėjas, norėdamas iki pirkimo sutarties sudarymo ginčyti Perkančiosios organizacijos sprendimus ar veiksmus, pirmiausia turi pateikti pretenziją Perkančiajai organizacijai. Pretenzija turi būti pateikta faksu, elektroninėmis priemonėmis ar pasirašytinai per kurjerį. Perkančiosios organizacijos sprendimas, priimtas išnagrinėjus Tiekėjo pretenziją, gali būti skundžiamas teismui Viešųjų pirkimų įstatymo V skyriuje nustatyta tvarka, atsižvelgiant į šių pirkimo sąlygų nuostatas.
	2. Perkančioji organizacija nagrinėja tik tas Tiekėjų pretenzijas, kurios gautos iki pirkimo sutarties sudarymo dienos.
	3. Perkančioji organizacija, gavusi pretenziją, nedelsdama sustabdo pirkimo procedūrą, kol bus išnagrinėta ši pretenzija ir priimtas sprendimas. Perkančioji organizacija negali sudaryti pirkimo sutarties anksčiau negu po 15 dienų nuo rašytinio pranešimo apie jos priimtą sprendimą išsiuntimo pretenziją pateikusiam Tiekėjui, suinteresuotiems kandidatams ir suinteresuotiems dalyviams dienos.
	4. Perkančioji organizacija privalo išnagrinėti pretenziją ir priimti motyvuotą sprendimą ne vėliau kaip per 5 darbo dienas nuo pretenzijos gavimo dienos, o apie priimtą sprendimą ne vėliau kaip kitą darbo dieną raštu pranešti pretenziją pateikusiam Tiekėjui, suinteresuotiems kandidatams ir suinteresuotiems dalyviams, taip pat juos informuoti apie anksčiau praneštų pirkimo procedūros terminų pasikeitimą.
8. **PIRKIMO SUTARTIES SĄLYGOS**
	1. Pirkimo sutartis sudaroma vadovaujantis Viešųjų pirkimų įstatymo 18 straipsniu ir šiais pirkimo dokumentais.
	2. Sutartis laikoma sudaryta, kai ją pasirašo Perkančioji organizacija ir laimėjęs Tiekėjas. Sutartis galioja 36 mėnesius nuo įsigaliojimo.
	3. Perkančioji organizacija už suteiktas paslaugas atsiskaito per 30 kalendorinių dienų nuo sąskaitos faktūros gavimo dienos, pervesdama pinigus į Tiekėjo sutartyje nurodytą sąskaitą.
	4. Atsiskaitymas tarp Perkančiosios organizacijos ir Tiekėjo už praėjusį mėnesį suteiktas paslaugas bus vykdomas pagal Tiekėjo Perkančiajai organizacijai pateiktą PVM sąskaitą faktūrą, kuri Perkančiajai organizacijai turi būti pateikta iki kito mėnesio 10 (dešimtos) dienos.
	5. Perkančioji organizacija, nustačiusi, kad nebėra poreikio perkamoms paslaugoms arba esant lėšų trūkumui, turi teisę pirkti mažesnius nei numatyti specifikacijoje Paslaugų kiekius.
	6. Į bendrą Tiekėjo pasiūlymo kainą įeina visi mokesčiai ir visos galimos Tiekėjo išlaidos, susijusios su tinkamu sutarties įvykdymu.
	7. Jei Tiekėjas nevykdo sutartinių įsipareigojimų, juos vykdo netinkamai arba nesilaiko pirkimo dokumentuose numatytų sąlygų, Perkančioji organizacija informuoja Tiekėją raštu ir nurodo protingą terminą trūkumams pašalinti – ne daugiau kaip 3 darbo dienos. Jei per nurodytą terminą Tiekėjas trūkumų nepašalina, Perkančioji organizacija turi teisę raštiškai pareikalauti, o Tiekėjas besąlygiškai įsipareigoja sumokėti 10 proc. dydžio baudą nuo neįvykdytų įsipareigojimų sumos ir atlyginti visus Perkančiosios organizacijos patirtus nuostolius, tiek, kiek nuostolių nepadengia delspinigiai ir bauda.
	8. Šalys turi teisę vienašališkai nutraukti sutartį, raštu pranešdamos apie tai kitai Šaliai, mažiausiai prieš 30 (trisdešimt) kalendorinių dienų.
	9. Sutartis gali būti nutraukiama vienašališkai vienos iš Sutarties Šalių nepaisant 30 (trisdešimties) kalendorinių dienų termino, jei kita Šalis nevykdo ar netinkamai vykdo savo įsipareigojimus pagal Sutartį ir toks pažeidimas ar jo pasekmė lieka nepašalinti per 5 (penkių) darbo dienų terminą nuo to momento, kai Šalis pranešė kitai Šaliai apie tokį pažeidimo faktą. Tokiu atveju Sutarties nutraukimas neatleidžia kaltosios šalies nuo prievolių įvykdymo užtikrinimo priemonių taikymo kaltajai Šaliai.
	10. Pirkimo sutarties sąlygos pirkimo sutarties galiojimo laikotarpiu negali būti keičiamos, išskyrus tokias pirkimo sutarties sąlygas, kurias pakeitus nebūtų pažeisti Viešųjų pirkimų įstatymo 3 straipsnyje nustatyti principai ir tikslai. Pirkimo sutarties sąlygų keitimu nebus laikomas pirkimo sutarties sąlygų koregavimas joje numatytomis aplinkybėmis, jei šios aplinkybės nustatytos aiškiai ir nedviprasmiškai bei buvo pateiktos konkurso sąlygose.
	11. Tiekėjo pasiūlyme nurodyta kaina negalės būti keičiama visą sutarties galiojimo laiką. Paslaugų kaina dėl kainų lygio pasikeitimo nebus perskaičiuojama. Pasikeitus PVM, kaina perskaičiuojama atsižvelgiant į naują PVM tarifą. Pasikeitus kitiems mokesčiams, Paslaugų kaina nebus perskaičiuojama. Perskaičiuotą kainą šalys įformina papildomu susitarimu prie sutarties, kuris laikomas neatskiriama sutarties dalimi.

1 priedas

**PIRKIMO OBJEKTO TECHNINĖ SPECIFIKACIJA**

* + - 1. Pirkimo objektas – keleivinių automobilių nuoma – 2 automobiliai (lengvasis ir mikroautobusas). Automobilių techninės specifikacijos pateikiamos šiame priede 1 ir 2 lentelėse.
			2. Mato vnt. – 1 mėnuo.
			3. Kiekis – 36.
			4. **Reikalavimai pirkimo objektui:**
	1. Tiekėjas besąlygiškai garantuoja, kad laikysis visų sutartyje ir jos prieduose nurodytų reikalavimų, paslaugas atliks savo priemonėmis laikantis Lietuvos Respublikos bei Tarptautinių teisės aktų keliamų reikalavimų tokio pobūdžio paslaugų atlikimui;
	2. Automobilių perdavimas turi būti atliktas Vilniaus mieste.
	3. Automobiliai bus apipavidalinti pagal 2009 m. gegužės 27 d. Lietuvos Respublikos Vyriausybės nutarimą Nr. 543.
	4. Lengvasis automobilis turi būti pristatytas ne vėliau kaip per 65 kalendorines dienas, o mikroautobusas – ne vėliau kaip per 95 dienas nuo sutarties įsigaliojimo.
	5. Minimali, papildomai neapmokestinama automobilių rida: lengvajam automobiliui – ne mažiau kaip 80000 km per 3 (trejus) metus, mikroautobusui – ne mažiau kaip 150000 km per 3 (trejus) metus.
	6. Tiekėjas įsipareigoja savo sąskaita atlikti abiejų automobilių techninį aptarnavimą, einamuosius ir visus kitus (taip pat ir nestandartinius) remonto darbus (į sąnaudas įskaičiuojant ir automobilių detales), taip pat pagal poreikį papildyti automobilius alyva, tepalu ir kitais eksploataciniais skysčiais, neįskaitant langų ploviklio.
	7. Tiekėjas įsipareigoja savo sąskaita pagal sezoniškumą keisti padangas (įskaitant padangų sandėliavimą). Tiekėjas natūraliai nusidėvėjusias padangas privalo pakeisti naujomis.
	8. Tiekėjas privalo apdrausti automobilius transporto priemonių privalomosios civilinės atsakomybės (įskaitant ir žaliąją kortą, kurios galiojimas – Europos Sąjungos valstybės) ir KASKO draudimais (franšizė – ne didesnė kaip 150,00 Eur).
	9. Esant draudiminiam įvykiui, transporto priemonės gedimui ar planinei techninei priežiūrai, jeigu remonto darbai užtrunka ilgiau negu 2 (dvi) darbo dienas, Tiekėjas turi turėti galimybę suteikti pakaitinį tokios pat arba panašios klasės automobilį.
	10. Tiekėjas privalo leisti Perkančiajai organizacijai įsidiegti į automobilius GPS automobilių parko kontrolės ir valdymo sistemą.

**1 lentelė. Lengvojo automobilio techninė specifikacija.**

|  |  |  |
| --- | --- | --- |
| **Eil.****Nr.** | **Parametrai** | **Reikalavimai automobiliui** |
| 1. | Kiekis | 1 |
| 2. | Galima vairuoti su B kategorija | Taip |
| 3. | Automobilio tipas | B klasės automobilis pagal autotyrimų klasifikatorių |
| 4. | Kėbulo tipas | Hečbekas, 4/5 durų |
| 5. | Pagaminimo metai | Ne senesnis kaip 2015  |
| 6. | Eksploatacija | Neeksploatuotas (naujas) |
| 7. | Kėbulas | 100 proc. cinkuotas |
| 8. | Variklis | Variklis turi atitikti ne žemesnius kaip EURO 6 ES toksiškumo standartus |
| 9. | Variklio tipas | Benzinas |
| 10. | Variklio galingumas | Ne didesnis kaip 80 AG |
| 11. | Variklio tūris | Ne didesnis kaip 1200 cm3 |
| 12. | Kuro suvartojimas | Ne didesnis kaip 7 l / 100 km kombinuotu važiavimu |
| 13. | Ratų bazė | Ne didesnė kaip 2500 mm |
| 14. | Automobilio ilgis | Ne didesnis kaip 4000 mm |
| 15. | Automobilio plotis | Ne didesnis kaip 2000 mm |
| 16. | Automobilio aukštis  | Ne didesnis kaip 1500 mm |
| 17. | Priešrūkiniai žibintai | Turi būti |
| 18. | Greičių dėžė | Mechaninė |
| 19. | Varantysis tiltas | Priekinis |
| 20. | Metalizuota spalva | Turi būti (balta, šviesiai pilka, pilka arba asfalto spalvos) |
| 21. | ABS (stabdžių antiblokavimo sistema) | Turi būti |
| 22. | Oro pagalvė vairuotojui ir keleiviui | Turi būti |
| 23. | Reguliuojamo aukščio ir ilgio vairo kolonėlė | Turi būti |
| 24. | Gamyklinis imobilizatorius ir gamyklinė apsaugos sistema, atitinkanti draudimo reikalavimus | Turi būti |
| 25. | Gamyklinė sąsaja telefonui | Turi būti |
| 26. | Elektra valdomi priekiniai langai | Turi būti |
| 27. | Elektra valdomi ir šildomi veidrodėliai | Turi būti |
| 28. | Priekinės šildomos sėdynės | Turi būti |
| 29. | Ranktūris | Turi būti |
| 30. | 12 voltų kištukinis lizdas | Turi būti |
| 31. | Borto kompiuteris | Turi būti |
| 32. | Gamyklinė audio sistema  | Turi būti |
| 33. | Lengvo lydinio ratlankiai  | Turi būti |
| 34. | Tempomatas | Turi būti |
| 35. | Normalaus dydžio atsarginis ratas, keltuvas, ratų raktas. | Turi būti |
| 36. | Vaistinėlė (sukomplektuota pagal LR Sveikatos apsaugos ministerijos nustatytus reikalavimus), gesintuvas, avarinis ženklas | Turi būti |

**2 lentelė. Mikroautobuso techninė specifikacija.**

|  |  |  |
| --- | --- | --- |
| **Eil.****Nr.** | **Parametrai** | **Reikalavimai automobiliui** |
| 1. | Kiekis | 1 |
| 2. | Galima vairuoti su B kategorija | Taip |
| 3. | Automobilio klasė | M1 |
| 4. | Sėdimų vietų skaičius (įskaitant vairuotoją) | 9 |
| 5. | Pirma sėdynių eilė  | Vairuotojo vienguba su atrama galvai, keleivių dviguba su atramomis galvai |
| 6. | Antra sėdynių eilė | 3 vietų sėdynė su atramomis galvai |
| 7. | Trečia sėdynių eilė | 3 vietų sėdynė su atramomis galvai |
| 8. | Pagaminimo metai | Ne senesnis kaip 2015  |
| 9. | Eksploatacija | Neeksploatuotas (naujas) |
| 10. | Kėbulas | 100 proc. cinkuotas |
| 11. | Padangos (vasarinių ir žieminių padangų komplektas) | 235/65 R16C |
| 12. | Variklis | Variklis turi atitikti ne žemesnius kaip EURO 6 ES toksiškumo standartus |
| 13. | Variklio tipas | Dyzelinas |
| 14. | Variklio galingumas | Ne mažesnis kaip 120 kw |
| 15. | Variklio tūris | Ne didesnis kaip 2100 cm3 |
| 16. | Automobilio ilgis  | Ne mažesnis kaip 6900 mm, bet ne didesnis kaip 7500 mm |
| 17. | Automobilio plotis (su šoniniais veidrodėliais) | Ne didesnis kaip 2500 mm |
| 18. | Automobilio aukštis (su visa papildoma įranga) | Ne didesnis kaip 2800 mm |
| 19. | Galinių ir šoninių slankiųjų durų aukštis  | Ne mažesnis kaip 1800 mm |
| 20. | Priešrūkiniai žibintai | Turi būti |
| 21. | Gabaritiniai žibintai šonuose | Turi būti |
| 22. | Originali gamintojo parkavimo atstumų kontrolė priekyje ir gale su akustiniu ir vizualiniu (matosi santykinis atstumas nuo automobilio iki kliūties) parkavimosi signalas | Taip |
| 23. | Langai keleivių skyriuje | Turi būti |
| 24. | Daugiasluoksnis (izoliuojantis šilumą) priekinis stiklas | Turi būti |
| 25. | Vairuotojo ir šalia sėdinčio keleivio durys su elektra valdomais langų kėlikliais | Turi būti |
| 26. | Elektrinis šildytuvas | Turi būti |
| 27. | Papildomas aušinimo skysčio šildytuvas greitesniam salono šildymui (be distancinio valdymo) | Turi būti |
| 28. | Šilumokaitis keleivių skyriui | Turi būti |
| 29. | Oro kondicionierius | Turi būti |
| 30. | Atskiras šildymo ir kondicionavimo sistemų reguliavimas vairuotojo ir keleivių skyriuose | Turi būti |
| 31. | Galiniai viengubi ratai | Turi būti |
| 32. | Spalva | Balta |
| 33. | Galinio vaizdo veidrodėlis, bei išoriniai galinio vaizdo šildomi, elektra reguliuojami, veidrodėliai | Turi būti |
| 34. | Tempomatas | Turi būti |
| 35. | Daiktadėžės virš priekinio lango ir keleivio pusės prietaisų panelėje | Turi būti |
| 36. | Guminė grindų danga | Turi būti |
| 37. | Guminiai kilimėliai | Turi būti |
| 38. | Originali gamintojo audiosistema | Turi būti |
| 39. | 12 voltų kištukiniai lizdai vairuotojo ir keleivių/krovinių skyriuose | Turi būti |
| 40. | Reguliuojamo aukščio ir ilgio vairo kolonėlė | Turi būti |
| 41. | Papildoma šiluminė izoliacija vairuotojo ir keleivių skyriuose | Turi būti |
| 42. | Vairuotojo ir keleivio saugos pagalvės | Turi būti |
| 43. | Saugos diržų kontrolinė lemputė | Turi būti |
| 44. | ABS sistema | Turi būti |
| 45. | Automatinė stabilizavimo sistema | Turi būti |
| 46. | Centrinis užraktas su nuotoliniu valdymu | Turi būti |
| 47. | Gamyklinis imobilizatorius ir gamyklinė apsaugos sistema, atitinkanti draudimo reikalavimus | Turi būti |
| 48. | Normalaus dydžio atsarginis ratas, keltuvas, ratų raktas | Turi būti |
| 49. | Degalų bako talpa  | Ne mažiau kaip 70 l |
| 50. | Galinis bamperis su integruotu laipteliu | Turi būti |
| 51. | Automobilio naudojimosi instrukcija lietuvių kalba | Turi būti |
| 52. | Vaistinėlė (sukomplektuota pagal LR Sveikatos apsaugos ministerijos nustatytus reikalavimus), gesintuvas, avarinis ženklas | Turi būti |

2 priedas

(Herbas arba prekių ženklas)

 (Tiekėjo pavadinimas)

(Juridinio asmens teisinė forma, buveinė, kontaktinė informacija, registro, kuriame kaupiami ir saugomi duomenys apie tiekėją, pavadinimas, juridinio asmens kodas, pridėtinės vertės mokesčio mokėtojo kodas, jei juridinis asmuo yra pridėtinės vertės mokesčio mokėtojas)

 Viešajai įstaigai Nacionalinis kraujo centras

**PASIŪLYMAS**

**DĖL KELEIVINIŲ AUTOMOBILIŲ NUOMOS PIRKIMO**

\_\_\_\_\_\_\_\_\_\_\_\_ Nr.\_\_\_\_\_\_

(Data)

\_\_\_\_\_\_\_\_\_\_\_\_\_

(Sudarymo vieta)

|  |  |
| --- | --- |
| Teikėjo pavadinimas */Jeigu dalyvauja ūkio subjektų grupė, surašomi visi dalyvių pavadinimai/* |  |
| Teikėjo adresas */Jeigu dalyvauja ūkio subjektų grupė, surašomi visi dalyvių adresai/* |  |
| Už pasiūlymą atsakingo asmens vardas, pavardė, pareigos |  |
| Telefono numeris |  |
| Fakso numeris |  |
| El. pašto adresas |  |

Šiuo pasiūlymu pažymime, kad sutinkame su visomis pirkimo sąlygomis, reikalavimais, pateiktais pirkimo dokumentuose, jų paaiškinimuose, papildymuose. Patvirtiname, kad pasiūlyme pateikta informacija yra teisinga ir apima viską, ko reikia tinkamam pirkimo sutarties įvykdymui.

Pastaba. Pildoma, jei Tiekėjas ketina pasitelkti subrangovą(-us), subtiekėją(-us) arba subteikėją(-us):

|  |  |
| --- | --- |
| Subrangovo(-ų), subtiekėjo(-ų) ar subteikėjo(-ų) pavadinimas(-ai) |  |
| Subrangovo(-ų), subtiekėjo(-ų) ar subteikėjo(-ų) pavadinimas(-ai) adresas |  |
| Įsipareigojimų dalis, kuriai ketinama pasitelkti subrangovą(-ų), subtiekėją(-us) ar subteikėją(-us) |  |

Mes siūlome šias paslaugas, kurios atitinka pirkimo dokumentuose nurodytus reikalavimus:

|  |  |  |  |  |  |
| --- | --- | --- | --- | --- | --- |
| **Eil. Nr.** | **Pirkimo objekto pavadinimas** | **Mato vienetas** | **Kiekis**  | **Vieneto (1 mėnesio) kaina, Eur be PVM** | **Bendra kaina, Eur be PVM****(3)x(4)=5** |
| 1 | 2 | 3 | 4 | 5 |
|  | Lengvojo automobilio nuoma | 1 mėnuo  | 36 |  |  |
|  | Mikroautobuso nuoma | 1 mėnuo  | 36 |  |  |
| **Viso, Eur be PVM (1 ir 2 lentelės punktų 5 stulpelio suma):** |  |
| **PVM proc.:** |  |
| **Viso, Eur su PVM:** |  |

Bendra pasiūlymo kaina, įskaitant visas išlaidas ir visus mokesčius, su PVM – Eur (*kaina žodžiais*), taikomas PVM dydis – ...... proc., sudaro\_\_\_\_\_\_\_\_\_\_ Eur.

Pasiūlyme pateikiami šie dokumentai:

|  |  |  |
| --- | --- | --- |
| Eil. Nr. | Pateiktų dokumentų pavadinimas | Dokumento puslapių skaičius |
|  |  |  |

Ši pasiūlyme nurodyta informacija yra konfidenciali */perkančioji organizacija šios informacijos negali atskleisti tretiesiems asmenims/*:

|  |  |
| --- | --- |
| Eil. Nr. | Pateikto dokumento pavadinimas |
|  |  |

Pastaba. Tiekėjui nenurodžius, kokia informacija yra konfidenciali, laikoma, kad konfidencialios informacijos pasiūlyme nėra.

|  |  |  |
| --- | --- | --- |
| (Tiekėjo vadovo arba jo įgalioto asmens pareigų pavadinimas) | (parašas) |  (vardas, pavardė) |